আসাদুজ্জামান নূর: আবৃত্তিটা আমি আগেই করতাম। এটা আমার বাবার কাছ থেকে পাওয়া। উনি খুব ভালো আবৃত্তি করতেন। আমার স্কুলে একজন শিক্ষক ছিলেন, সুনীল রতন ব্যানার্জি, সবাই তাকে খোকনদা ডাকত, উনি যদিও আমাদের গেম টিচার ছিলেন; কিন্তু স্কুলের যাবতীয় সাংস্কৃতিক কর্মকাণ্ডের নেতৃত্ব উনি দিতেন। ফলে উনিও এই ব্যাপারে আমাকে নানানভাবে বিভিন্ন সময়ে উৎসাহিত করেছেন। উনারও এই ক্ষেত্রে যথেষ্ট অবদান আছে বলে আমি মনে করি।